text: ICV-EUiA fa una valoració negativa del mandat socialista - somMollet
  El grup municipal acusa el govern de no tenir un projecte equilibrat de ciutat de progrés i participació. "Hi ha un excés d'improvisació en les grans decisions", deia Fernández, una afirmació que López exemplificava amb els canvis d'ubicació dels jutjats, l'escola d'idiomes i les recents modificacions del POUM.
  Per la seva part, la regidora Marina Escribano exposava algunes de les propostes que ICV-EUiA ha presentat al govern local. Propostes en mobilitat com la creació d'un parc de bicicletes o la implantació d'un autobús entre Mollet i Bellaterra; exercir més control sobre la neteja de carrers; fer un hort fotovoltaic als terrenys de l'antic abocador; i crear un centre jove autogestionat són, entre altres algunes de les idees que "no han estat escoltades", deia Escribano.
  Tot i endurir la seva tasca d'oposició, ICV-EUiA assegura que mantindrà la política de col·laboració.